ROMÂNIA

JUDEȚUL TIMIȘ

PRIMARUL COMUNEI JEBEL

DISPOZIȚIA

nr. 1 din 05.01.2023
privind ..aprobarea utilizării sumelor provenite din excedentul anului 2021 pentru finanțarea cheltuielilor secțiunii de dezvoltare pe anul 2022.

Analizând temeiurile juridice, respectiv:

a. Legea nr.273/2006 privind finanțele publice locale, cu modificările și completările ulterioare

b. Ordinul Ministerului Finanțelor publice nr.4271/2022 pentru aprobarea Normelor metodologice privind încheierea exercițiului  bugetar al anului 2022

Ținând cont de:

a. Referatul nr.12 din 04.01.2023 al d-nei Bogdan Nicoleta-Gabriela, având funcția de inspector superior în cadrul compartimentului Financiar-Contabil, Impozite și Taxe din cadrul aparatului de specialitate al primarului comunei Jebel, referitor la emiterea unei dispoziții privind aprobarea utilizării sumelor provenite din excedentul anului 2021 pentru finanțarea cheltuielilor secțiunii de dezvoltare pe anul 2022.

b. art.5 din ordonanța de urgență a Guvernului nr.4/2009, prin derogare de la prevederile art.58 din Legea nr.273/2006 privind finanțele publice locale, cu modificările și completările ulterioare, subvențiile de la bugetul de stat către bugetele locale, necesare susținerii derulării proiectelor finanțate din fonduri externe nerambursabile postaderare, rămase neutilizate la finele exercițiului bugetar, se reflectă în excedentul bugetului local și, respectiv, în fondul de rulment, și vor fi utilizate în anul următor cu aceeași destinație pentru care aceste fonduri au fost acordate, până la finalizarea proiectelor respective.

Luând act de:

a. În baza prevederilor Ordinului Ministerului Finanțelor Publice nr.4271/2022 pentru aprobarea Normelor metodologice privind încheierea exercițiului bugetar al anului 2022, pct.5.16.3,unde se precizează că în situația în care secțiunea de funcționare și/sau secțiunea de dezvoltare înregistrează deficit, se emite hotărârea autorității deliberative sau dispoziția ordonatorului principal de credite prin care se aprobă acoperirea definitivă, din excedentul bugetului local al anilor precedenți, a deficitului secțiunii de funcționare și/sau  dezvoltare, după caz, până la dat de 9 ianuarie 2023 inclusiv.

b. art.58 din Legea nr.273/2006 privind finanțele publice locale, fondul de rulment poate fi utilizat pentru finanțarea unor investiții din competența autorităților administrației publice locale sau pentru dezvoltarea serviciilor publice locale în interesul colectivității.

În temeiul prevederilor art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

PRIMARUL COMUNEI JEBEL

emite următoarea dispoziție:

Art. 1 - Se aprobă execuția sumelor provenite din excedentul anilor precedenți pentru acoperirea definitivă a deficitului secțiunii de dezvoltare a anului2022 în sumă de 324.167,01 leila care se adaugă excedentul secțiunii de funcționare în sumă de 495.633,04 lei, rezultând un excedent al bugetului local la nivelul anului 2022 în sumă de 497.161,77 lei.

Art. 2 - Compartimentul Financiar-Contabil va aduce la indeplinire prezenta dispozitie. 

Art. 3  - Prezenta se comunică: Instituției Prefectului -Județul Timiș, ANAF-Trezoreria Deta, Compartimentului Financiar-Contabil, Primarului comunei Jebel și cetățenilor prin afișare.

Dan-Ciprian VATRIȘ
CONTRASEMNEAZĂ PENTRU LEGALITATE:

SECRETARUL GENERAL AL COMUNEI JEBEL

Adrian-Radian CUVEJDIAN
